**ΠΡΟΓΡΑΜΜΑ ΠΡΟΒΟΛΩΝ**

**22 Νοεμβρίου έως 5 Δεκεμβρίου στον Κινηματογράφο Τριανόν**

**Επίσημη τελετή έναρξης: 21 Νοεμβρίου στον Κινηματογράφο Ιντεάλ**

**Τ Ε Τ Α Ρ Τ Η 21 Ν Ο Ε Μ Β Ρ Ι Ο Υ**

**Ε Π Ι Σ Η Μ Η Ε Ν Α Ρ Ξ Η**

**9.00 μ.μ. | ΕΥΦΟΡΙΑ / Euforia**

2018 | Ιταλία | 115’

Σκηνοθεσία: Valeria Golino

Δύο αδέλφια που μοιάζουν εντελώς διαφορετικοί χαρακτήρες, ο εξωστρεφής και γεμάτος ζωή Ματέο από τη μία και ο μελαγχολικός Ετόρε από την άλλη, θα ανακαλύψουν με αφορμή την αρρώστια του δεύτερου, ότι τελικά μοιάζουν περισσότερο από όσο νομίζουν.

• Η ταινία ήταν υποψήφια για το βραβείο “Queer Palm” και για το βραβείο «Ένα Κάποιο Βλέμμα» στο Φεστιβάλ των Κανών το 2018.

• Προλογίζει η σκηνοθέτις της ταινίας

Η προπώληση εισιτηρίων για την τελετή έναρξης γίνεται στο ταμείο του κιν/φου Ιντεάλ

**Π Ε Μ Π Τ Η 22 Ν Ο Ε Μ Β Ρ Ι Ο Υ**

**6.00 μ.μ. | ΗΤΑΝ ΕΝΑΣ ΗΣΥΧΟΣ ΘΑΝΑΤΟΣ / It Was a Quiet Death**

1986 | Ελλάδα | 88’

Σκηνοθεσία: Φρίντα Λιάππα

Μια συγγραφέας εγκαταλείπει τη ζωή της και τον σύζυγό της και περιπλανιέται σε μια άδεια και έρημη πόλη, όπου ψάχνει να βρει πάλι τον εαυτό της.

• Η ταινία κέρδισε 5 βραβεία στο Φεστιβάλ Κινηματογράφου Θεσσαλονίκης: Α’ Γυναικείου Ρόλου, Μοντάζ, Φωτογραφίας, Ηχοληψίας και Ειδικών Εφέ.

**7.50 μ.μ. | ΤΑ ΔΑΚΡΥΑ ΤΟΥ ΒΟΥΝΟΥ**

2018 | Ελλάδα | 111’

Σκηνοθεσία: Στέλιος Χαραλαμπόπουλος

Αυτή είναι η οδύσσεια μιας συντροφιάς μαστόρων πέτρας στις αρχές του πολυτάραχου 20ου αιώνα.Μακριά από τον τόπο τους, κυνηγημένοι, αποκλεισμένοι από πολέμους και συγκρούσεις, αργά ή γρήγορα, θα χαθούν ένας-ένας και μόνο ο πρωτομάστορας, σαν άλλος Οδυσσέας, θα συνεχίσει την περιπλάνησή του.

• Συμμετοχή στο 59Ο Φεστιβάλ Κινηματογράφου Θεσσαλονίκης.

• Προλογίζει ο σκηνοθέτης της ταινίας

**10.00 μ.μ. | Η ΠΕΡΙΦΡΟΝΗΣΗ / Le Mépris**

1963 | Γαλλία, Ιταλία | 101’

Σκηνοθεσία: Jean-Luc Godard

Ο συγγραφέας Πολ Ζαβάλ καλείται να ετοιμάσει ένα σενάριο για μια νέα εκδοχή της Οδύσσειας του Ομήρου που θα γυρίσει ο σκηνοθέτης Fritz Lang.Ενώ η αμοιβή του είναι καλή, ο Πολ δυσκολεύεται να βρει ισορροπία ανάμεσα στην καλλιτεχνική ακεραιότητα και την οικονομική ευχέρεια-παράλληλα αγωνίζεται να διατηρήσει τον γάμο του που δείχνει να διαλύεται.Οι ευτυχείς μέρες του γάμου του με την όμορφη Καμίλ αρχίζουν να εξαφανίζονται με την παρουσία του αυθάδη Αμερικανού παραγωγού Τζέρεμι Πρόκος που, ξαφνικά, μπαίνει ανάμεσά τους.

• Βασισμένη στο ομώνυμο μυθιστόρημα του Alberto Moravia.

**Π Α Ρ Α Σ Κ Ε Υ Η 23 Ν Ο Ε Μ Β Ρ Ι Ο Υ**

**8.00 μ.μ. | ΟΙ ΑΒΥΣΣΟΙ / Les abysses**

1963 | Γαλλία | 96’

Σκηνοθεσία: Νίκος Παπατάκης

Δύο αδερφές εργάζονται ως υπηρέτριες σε ένα απομονωμένο αγροτόσπιτο, απλήρωτες λόγω της οικονομικής δυσπραγίας των αφεντικών τους.Η ανακοίνωση της πώλησης του σπιτιού τις φέρνει στα όρια της παραφροσύνης, σφάζουν τις εργοδότριές τους, την κυρία τους και την κόρη της.

• Οι «Άβυσσοι» αποτέλεσαν την επίσημη εκπροσώπηση της Γαλλίας στο Φεστιβάλ των Κανών προκαλώντας αντιδράσεις και έγιναν αντικείμενο ανάλυσης πολλών Γάλλων διανοητών.

• Προλογίζει ο καλλιτεχνικός διευθυντής του Πανοράματος, Νίνος Φένεκ Μικελίδης.

**6.00 μ.μ | ΟΡΛΑΝΤΟ / Orlando**

1992 | Ηνωμένο Βασίλειο, Ρωσία, Ιταλία, Γαλλία, Ολλανδία | 94’

Σκηνοθεσία: Sally Potter

Ένας ευγενής ονόματι Orlando «διατάσσεται» από τη Βασίλισσα Ελισάβετ Ι να παραμείνει για πάντα νέος.Και πράγματι, ο Orlando παραμένει αναλλοίωτος στο χρόνο διανύοντας ηλικιακά διαφορετικές ιστορικές περιόδους, χωρίς την παραμικρή ένδειξη γήρατος.Ζει διαφορετικές ζωές μέσα στους αιώνες, ερωτεύεται και αλλάζει ακόμα και φύλο.

**10.00 μ.μ | IKIRU / Ο Καταδικασμένος**

1952 | Ιαπωνία | 143’

Σκηνοθεσία: Akira Kurosawa

Ο Κένζι Γουατανάμπε είναι ένας δημόσιος υπάλληλος που μαζί με τους υπολοίπους εργαζόμενους στο γραφείο του δεν κάνει απολύτως τίποτα.Έπειτα από ιατρικές εξετάσεις μαθαίνει πως πεθαίνει από καρκίνο και η τελευταία του επιθυμία είναι να δώσει κάποιο νόημα στη ζωή του.

• Η ταινία ήταν υποψήφια για τη Χρυσή Άρκτο στο Φεστιβάλ Βερολίνου.

• Προλογίζουν τα μέλη της Πανελλήνιας Ένωσης Κριτικών Κινηματογράφου (Π.Ε.Κ.Κ.): Τάσος Γουδέλης, Γιάννης Καντέα-Παπαδόπουλος, Νίνος Φένεκ Μικελίδης

**Σ Α Β Β Α Τ Ο 24 Ν Ο Ε Μ Β Ρ Ι Ο Υ**

**4.00 μ.μ. | ΤΟ ΕΚΚΡΕΜΕΣ ΤΗΣ ΑΓΩΝΙΑΣ / The Pit and the Pendulum**

1961 | ΗΠΑ | 89’

Σκηνοθεσία: Roger Corman

Ο Φράνσις Μπάρναρντ πηγαίνει στην Ισπανία, όταν μαθαίνει πως η αδερφή του Ελίζαμπεθ πέθανε.Ο σύζυγός της Νίκολας Μεντίνα, γιος του πιο σκληρού βασανιστή της Ισπανικής Ιεράς Εξέτασης, του λέει πως η Ελίζαμπεθ πέθανε από μια αρρώστια του αίματος, αλλά ο Φράνσις δεν τον πιστεύει. Έπειτα από μερικές έρευνες ανακαλύπτει πως η Ελίζαμπεθ πέθανε εξαιτίας υπερβολικού φόβου και πως είναι πιθανό να έχει θαφτεί ζωντανή! Παράξενα πράγματα αρχίζουν τότε να συμβαίνουν στο κάστρο των Μεντίνα.

• Την ταινία προλογίζει μέλος του Μορφωτικού Ιδρύματος της ΕΣΗΕΑ

**6.00 μ.μ. | ΤΑ ΠΑΙΔΙΑ ΤΗΣ ΧΕΛΙΔΟΝΑΣ / The Children of Helidona**

1987 | Ελλάδα | 118’

Σκηνοθεσία: Κώστας Βρεττάκος

Κατά τη διάρκεια του Εμφυλίου, έξι αδέλφια από το χωριό Χελιδόνα, χωρίζονται.Τα τρία στρατολογούνται στους αντάρτες και τα υπόλοιπα πηγαίνουν στην πόλη, σε αναζήτηση μιας καλύτερης ζωής.Όταν, 40 χρόνια μετά, ένα από τα αδέλφια πεθαίνει, τα υπόλοιπα μαζεύονται στο χωριό τους.Κοιτάνε τις ζωές τους, συζητούν, θυμούνται, κάνουν αυτοκριτική.

• Βραβεία στο 28ο Φεστιβάλ Ελληνικού Κινηματογράφου Θεσσαλονίκης (1987): Καλύτερης Ταινίας, Καλύτερου Σεναρίου, Α΄Γυναικείου Ρόλου, Β΄Ανδρικού Ρόλου, Ηχοληψίας, καθώς και Βραβείο Καλύτερης Ταινίας της Πανελλήνιας Ένωσης Κριτικών Κινηματογράφου (ΠΕΚΚ).

• Βασισμένη στο βιβλίο του Διονύση Χαριτόπουλου.

• Προλογίζει ο κριτικός κινηματογράφου, Γιάννης Μπακογιαννόπουλος.

**8.30 μ.μ. | DOVLATOV**

2018 | Ρωσία, Πολωνία, Σερβία | 126’

Σκηνοθεσία: Aleksey German Jr.

Η ταινία αφηγείται έξι μέρες από τη ζωή του λαμπρού συγγραφέα Σεργκέι Ντοβλάτοφ που έβλεπε πέρα από τα αυστηρά όρια της Σοβιετικής Ρωσίας τη δεκαετία του ’70.Ο Ντοβλάτοφ πάλεψε να διατηρήσει το ταλέντο του και την ευπρέπειά του με τον ποιητή και συγγραφέα Γιόζεφ Μπρόντσκι καθώς έβλεπε τους καλλιτέχνες φίλους του να συντρίβονται από ένα αδίστακτο κράτος.

• Υποψηφιότητα για Χρυσή Άρκτο στο Φεστιβάλ Βερολίνου.

**11.00 μ.μ. | Η ΩΡΑΙΑ ΤΗΣ ΗΜΕΡΑΣ / Belle de Jour**

1967 | Γαλλία, Ιταλία | 100’

Σκηνοθεσία: Luis Buñuel

H Σεβερίν είναι παντρεμένη με τον νεαρό γιατρό Πιέρ.Παρότι τον αγαπάει φαντασιώνεται διαρκώς ερωτικές συνευρέσεις με άγνωστους άνδρες.Όταν μαθαίνει για έναν οίκο ανοχής πολυτελείας, όπου εργάζεται μία παλιά της γνώριμη, σπεύδει να τη συναντήσει.Βρίσκει διέξοδο εργαζόμενη εκεί με το ψευδώνυμο «Η Ωραία της Ημέρας» καθώς βρίσκεται εκεί μόνο κατά τις μεσημβρινές ώρες.Τα πράγματα όμως θα πάρουν μια απροσδόκητη τροπή όταν ένας πελάτης της, ο Μαρσέλ, τη διεκδικεί.

• Χρυσός Λέων στο Διεθνές Φεστιβάλ Κινηματογράφου Βενετίας το 1967.

• Προλογίζει η Ευγενία Λουπάκη, δημοσιογράφος του ρ/φ σταθμού 105,5 Στο Κόκκινο.

**Κ Υ Ρ Ι Α Κ Η 25 Ν Ο Ε Μ Β Ρ Ι Ο Υ**

**4.00 μ.μ. | ΤΑ ΧΡΟΝΙΑ ΤΗΣ ΜΕΓΑΛΗΣ ΖΕΣΤΗΣ / The Years of the Big Heat**

1991 | Ελλάδα | 104’

Σκηνοθεσία: Φρίντα Λιάππα

Τέλος ενός καυτού καλοκαιριού.Στην παραλία, όπου γεννήθηκε, η Ηλέκτρα ζει μόνη, αγνοώντας τα πάντα για τον εαυτό της.Μια μέρα φτάνει ο Παύλος.Όλα του μοιάζουν ξένα και γνώριμα μαζί.Ένας άγνωστος ιός, συνέπεια της υψηλής θερμοκρασίας, του έχει προσβάλλει τη μνήμη.Ο έρωτας ανάμεσα στην Ηλέκτρα και τον Παύλο είναι μοιραίος.Την τελευταία νύχτα, τη νύχτα της μεγάλης ζέστης, ο τόπος θυμάται το παρελθόν του και το ζευγάρι των εραστών βυθίζεται στη μνήμη.

• Η ταινία κέρδισε το βραβείο Καλύτερης Ηχοληψίας στα Κρατικά Βραβεία ΥΠΠΟ.

• Προλογίζει η Μαριτίνα Πάσσαρη, ηθοποιός, σκηνοθέτις, συν-σεναριογράφος της ταινίας

**6.00 μ.μ. | PARK ROW**

1952 | ΗΠΑ | 83’

Σκηνοθεσία: Samuel Fuller

Βρισκόμαστε στο 1886 στην Νέα Υόρκη όταν στην οδό Park Row υπάρχουν οι περισσότερες εφημερίδες της περιοχής.Η «Υδρόγειος» είναι μια μικρή εφημερίδα με όραμα που έφτιαξε ο Φινέας Μίτσελ, ένας εκδότης που πρόσφατα απολύθηκε από την εφημερίδα «Το Άστρο».Οι δυο εφημερίδες γίνονται εχθροί και η αδίστακτη κληρονόμος του «Άστρου», Τσάριτυ Χάκετ αποφασίζει να εξαφανίσει τον ανταγωνισμό.

**8.00 μ.μ. | ΤΟ ΠΑΘΟΣ ΤΗΣ ΖΑΝ ΝΤ’ ΑΡΚ / La passion de Jeanne d’Arc**

1928 | Γαλλία | 97’

Σκηνοθεσία: Carl Theodor Dreyer

Από τα αριστουργήματα του Βωβού Κινηματογράφου, η ταινία ακολουθεί το χρονικό της δίκης της Ιωάννας της Λωραίνης.Βασισμένη στα αυθεντικά ιστορικά πρακτικά της δίκης, θεωρείται ορόσημο στην ιστορία του σινεμά, τόσο λόγω της άρτιας παραγωγής, των εκπληκτικών σκηνικών και των αυθεντικών κοστουμιών, όσο και για την εξαιρετική αμεσότητα και μαεστρία του Dreyer.Ο εξπρεσιονιστικός φωτισμός και τα πολύ κοντινά πλάνα στο πρόσωπο της πρωταγωνίστριας αποτυπώνουν όλη την αγωνία και την έκσταση του μαρτυρίου της.Εμβληματική η ερμηνεία της Renée Maria Falconetti, η οποία συχνά αναφέρεται ως μία από τις καλύτερες ερμηνείες όλων των εποχών.

• Η ταινία θα προβληθεί συνοδεία ζωντανής, πρωτότυπης μουσικής από τον συνθέτη Νίκο Πλάτανο.

**10.15 μ.μ. | ΖΟΥΣΕ ΤΗ ΖΩΗ ΤΗΣ / Vivre sa vie**

1962 | Γαλλία | 80’

Σκηνοθεσία: Jean-Luc Godard

Η ζωή μιας όμορφης νεαρής Παριζιάνας, δοσμένη μέσα από δώδεκα σύντομα επεισόδια.Η Νανά είκοσι χρονών, ζει στο Παρίσι και ονειρεύεται να γίνει ηθοποιός.Χωρίς να καταφέρει να εκπληρώσει το όνειρό της να γίνει σταρ του σινεμά, στρέφεται στην πορνεία προκειμένου να μπορέσει να βγάλει τα προς το ζην.Θα γνωρίσει έναν προαγωγό, τον Ραούλ που θα γίνει ο προστάτης της.Όταν η Νανά θα προσπαθήσει να αλλάξει ζωή, όλα θα πάνε στραβά.

• Η ταινία απέσπασε το Ειδικό Βραβείο Επιτροπής στο Φεστιβάλ της Βενετίας το 1962.

• Προλογίζει ο Νίκος Σαββάτης, θεωρητικός κινηματογράφου

**Δ Ε Υ Τ Ε Ρ Α 26 Ν Ο Ε Μ Β Ρ Ι Ο Υ**

**6.00 μ.μ. | Ο ΘΑΛΑΣΣΟΛΥΚΟΣ / The Sea Wolf**

1941 | ΗΠΑ | 100’

Σκηνοθεσία: Michael Curtiz

Μια περίεργη ομάδα ανθρώπων ταξιδεύει με το «Φάντασμα», ένα πλοίο με καπετάνιο του τον σκληρό Γουλφ Λάρσον.Ο Τζορτζ Λιτς κρύβεται για να μην τον πιάσει η αστυνομία, όπως και η Ρουθ Γουέμπστερ που απέδρασε από το αναμορφωτήριο γυναικών.Μαζί τους είναι ένας νεαρός συγγραφέας, ο Χάμφρι Βαν Γουέιντεν.Αυτόν και τη Ρουθ τους μάζεψαν από τη θάλασσα, αλλά o καπετάνιος όντας βάρβαρος στους τρόπους του, αρνείται να τους βγάλει στην ακτή. Οι τρεις τους θα προσπαθήσουν να αποδράσουν δίχως επιτυχία…

• Βασισμένη στο ομώνυμο μυθιστόρημα του Jack London.

• Υποψηφιότητα για Όσκαρ Καλύτερων Ειδικών Εφέ στην Βραβεία της Ακαδημίας των Όσκαρ 1942.

• Την ταινία προλογίζει μέλος του Μορφωτικού Ιδρύματος της ΕΣΗΕΑ

**8.00 μ.μ. | Η ΕΠΑΦΗ / Approach**

2017 | Ελλάδα | 95’

Σκηνοθεσία: Τώνης Λυκουρέσης

Πέντε σταματημένα ασανσέρ.Άγνωστοι μεταξύ τους, παγιδεύονται.Μοιάζουν συνηθισμένοι, αλλά όλοι έχουν εσωτερικές φοβίες, κρυφές ατζέντες και καταπιεσμένα συναισθήματα.Η ένταση κλιμακώνεται.Δεν υπάρχει επικοινωνία - μόνο πικρόχολοι, θυμωμένοι άντρες και γυναίκες.Κόλαση σε τέσσερα τετραγωνικά.Ο πόλεμος ξεκινάει.

• Συμμετοχή στο 58Ο Φεστιβάλ Κινηματογράφου Θεσσαλονίκης.

• Προλογίζει ο σκηνοθέτης της ταινίας.

**10.00 μ.μ. | Z**

1969 | Γαλλία, Αλγερία | 127’

Σκηνοθεσία: Κώστας Γαβράς

Σε μια χώρα υπό στρατιωτική κυριαρχία, μια ειρηνική οργάνωση που υποστηρίζει την αντιπολίτευση στην κυβέρνηση σχεδιάζει να πραγματοποιήσει μια αντιμιλιταριστική διαμαρτυρία.Όμως η μυστική αστυνομία θα δολοφονήσει τον ηγέτη της οργάνωσης παρουσιάζοντας το περιστατικό ως ατύχημα.Μέσα σε αυτή την αναστάτωση, ένας δημοσιογράφος αγωνίζεται να αποκαλύψει την αλήθεια.

• Βασισμένο στο ομώνυμο μυθιστόρημα του Βασίλη Βασιλικού.

• Όσκαρ Καλύτερου Μοντάζ και Όσκαρ Ξενόγλωσσης Ταινίας στα Βραβεία Ακαδημίας Όσκαρ 1970.Χρυσή Σφαίρα Καλύτερης Ξενόγλωσσης Ταινίας 1970.Βραβείο Καλύτερου Ηθοποιού (Jean-Louis Trintignant) στο Φεστιβάλ Κανών 1969.

**Τ Ρ Ι Τ Η 27 Ν Ο Ε Μ Β Ρ Ι Ο Υ**

**6.00 μ.μ. | Η ΣΕΙΡΗΝΑ ΤΗΣ ΜΑΡΤΙΝΙΚΑ / ΝΑ ΕΧΕΙΣ ΚΑΙ ΝΑ ΜΗΝ ΕΧΕΙΣ /**

**To Have and Have Not**

1944 | ΗΠΑ | 100’

Σκηνοθεσία: Howard Hawks

Ο Χάρι Μόργκαν και ο αλκοολικός του φίλος, Έντι, ζουν στη Μαρτινίκα και διαθέτουν την βάρκα τους προς ενοικίαση.Όμως, από τότε που ξέσπασε ο Δεύτερος Παγκόσμιος Πόλεμος οι δουλειές τους δεν είναι το ίδιο με πριν και όταν ένας πελάτης τους χρωστάει ένα μεγάλο χρηματικό ποσό, εκείνοι αναγκάζονται, να αναλάβουν τη μεταφορά ενός φυγόδικου από τους Ναζί στη Μαρτινίκα.Μέσα σε όλα αυτά, υπάρχει και η θυελλώδης σχέση του Μόργκαν με τη Μαρί, μια γυναίκα που τραγουδάει στο κλαμπ, όπου ο Μόργκαν περνά τις μέρες του.

• Βασισμένη στο ομώνυμο μυθιστόρημα του Ernest Hemingway.

**8.00 μ.μ. | ΟΙ ΒΟΣΚΟΙ / The Shepherds of Calamity**

1967 | Ελλάδα, Γαλλία | 120’

Σκηνοθεσία: Νίκος Παπατάκης

H ταινία, καθώς διαδραματίζεται στις μέρες του Πάσχα, αποτελεί μια φαινομενικά μελοδραματική ιστορία, αλλά και μια αλληγορία της κοινωνίας την εποχή της χούντας.Η Κατίνα, μια εξαθλιωμένη μεσόκοπη γυναίκα, προσπαθεί απεγνωσμένα να παντρέψει τον βοσκό γιο της, Θάνο, με τη Δέσποινα, κόρη ενός πλούσιου κτηματία.Αλλά ο πατέρας της Δέσποινας αρνείται να τη δώσει, καθώς θέλει να την παντρέψει με έναν πλούσιο κτηματία, τον Γιάγκο.Ο πλούσιος και κακομαθημένος Γιάγκος συνωμοτεί, ώστε να διαλύσει τη σχέση του Θάνου και της Δέσποινας, ενώ εκείνοι σχεδιάζουν να το σκάσουν για να ξεκινήσουν μια νέα ζωή.«Θέλησα να δείξω ότι ένας άνθρωπος που πεθαίνει από την πείνα και το φόβο μπορεί εύκολα να μεταμορφωθεί σε άγριο ζώο» - Νίκος Παπατάκης.

**10.20 μ.μ. | ΕΡΩΤΕΣ ΧΩΡΙΣ ΦΡΑΓΜΟ / Persona**

1966 | Σουηδία | 85’

Σκηνοθεσία: Ingmar Bergman

Η διάσημη ηθοποιός Ελίζαμπεθ Βόγκλερ καταρρέει κατά τη διάρκεια μιας θεατρικής παράστασης.Βυθίζεται στη σιωπή και σύντομα γίνεται κατατονική, αρνούμενη να μιλήσει ή να κινηθεί.Η νεαρή νοσοκόμα Άλμα αναλαμβάνει την φροντίδα της.Μετά την τρίμηνη νοσηλεία της σε ψυχιατρική κλινική και αφού διαπιστώνεται ότι είναι απολύτως υγιής και σωματικά και ψυχικά, η Ελίζαμπεθ μεταφέρεται με τη συνοδεία της Άλμα, σε ένα απομονωμένο παραθαλάσσιο σπίτι προκειμένου να αναρρώσει.Οι δύο γυναίκες γρήγορα αναπτύσσουν έναν ισχυρό δεσμό.

**Τ Ε Τ Α Ρ Τ Η 28 Ν Ο Ε Μ Β Ρ Ι Ο Υ**

**5.30 μ.μ. | ΦΟΒΟΣ ΚΑΙ ΠΑΡΑΝΟΙΑ ΣΤΟ ΛΑΣ ΒΕΓΚΑΣ / Fear and Loathing in Las Vegas**

1998 | ΗΠΑ | 118’

Σκηνοθεσία: Terry Gilliam

Ο Ραούλ Ντουκ είναι ένας εξαρτημένος από τα ναρκωτικά δημοσιογράφος.Αποστέλλεται για να καλύψει έναν αγώνα μοτοσικλέτας, αλλά στη συνέχεια η κατάσταση κλιμακώνεται για αυτόν και τον ψυχωτικό του δικηγόρο Δρ.Γκόνζο που ψάχνουν το αμερικανικό όνειρο με τη βοήθεια σχεδόν όλων των ψυχεδελικών φαρμάκων και ναρκωτικών.

• Βασισμένη στο ομώνυμο βιβλίο του Hunter S. Thompson.

• Υποψηφιότητα για Χρυσό Φοίνικα στο Φεστιβάλ Κανών 1998.

• Προλογίζει ο Νίκος Σβέρκος, δημοσιογράφος, διευθυντής ρ/φ σταθμού 105,5 Στο Κόκκινο

**8.00 μ.μ. | Ο ΓΑΛΑΖΙΟΣ ΑΓΓΕΛΟΣ / Der blaue Engel**

1930 | Γερμανία | 108’

Σκηνοθεσία: Josef von Sternberg

Ο Ιμμάνουελ Ρατ είναι ένας αυστηρός, παλαιών αρχών, συντηρητικός καθηγητής.Μόλις μαθαίνει ότι κάποιοι από τους μαθητές του συχνάζουν σε ένα καμπαρέ που ονομάζεται «Ο Γαλάζιος Άγγελος», αποφασίζει να τους πιάσει στα πράσα.Εκεί όμως θα συναντήσει και θα ερωτευτεί, με ολέθριες για αυτόν συνέπειες, την τραγουδίστρια του καμπαρέ.

• Βασισμένο στο μυθιστόρημα του Heinrich Mann «Ένας αργοπορημένος έρωτας», η ταινία αποτελεί την πρώτη ομιλούσα της γερμανικής κινηματογραφίας και καταξίωσε την Marlene Dietrich στο διεθνές στερέωμα.

**10.00 μ.μ. | GLORIA MUNDI**

1976 | Γαλλία | 130’

Σκηνοθεσία: Νίκος Παπατάκης

Ένας σκηνοθέτης, ο Χαμδίας, γυρίζει μια ταινία με θέμα τα βασανιστήρια στην Αλγερία.Η γυναίκα του, Γκαλάι, υποδύεται μια αλγερινή κρατούμενη.Για να παίξει πιο πειστικά το ρόλο της, υποβάλλεται σε σκληρά βασανιστήρια.Η πραγματικότητα και η μυθοπλασία περιπλέκονται ολοένα και περισσότερο, ώσπου η ζωή της Γκαλάι γίνεται μια αδιάκοπη ταπείνωση.Πίσω από την κάμερα, ο Χαμδίας παρακολουθεί το μαρτύριό της… Μια ιδιαίτερα σκληρή ταινία (ιδιαίτερα η σκηνή του βιασμού υπό τους ήχους του γαλλικού εθνικού ύμνου) αναφορικά με την ανθρώπινη ψυχοσύνθεση.Κατά την πρώτη της προβολή το 1976, η ταινία αποσύρθηκε από τις τρεις κινηματογραφικές αίθουσες του Παρισιού, όπου προβαλλόταν.Το 2005 ο Παπατάκης ξαναμοντάρει την ταινία αφαιρώντας και προσθέτοντας σκηνές κι αλλάζοντας τη μουσική επένδυση.

**Π Ε Μ Π Τ Η 29 Ν Ο Ε Μ Β Ρ Ι Ο Υ**

**5.45 μ.μ. | Η ΤΙΜΗ ΤΗΣ ΑΓΑΠΗΣ / The Price of Love**

1984 | Ελλάδα | 110’

Σκηνοθεσία: Τώνια Μαρκετάκη

Κέρκυρα, αρχές 20ου αιώνα: Η γυναίκα ενός αλκοολικού και μητέρα τεσσάρων παιδιών δουλεύει σε εργοστάσιο. Ένας ξεπεσμένος ευγενής θέλει να παντρευτεί τη μεγαλύτερη κόρη και να εκμεταλλευτεί τις λιγοστές τους οικονομίες.Την απαγάγει και διαπραγματεύεται την προίκα.Όμως, το κορίτσι αρνείται να τον παντρευτεί και βρίσκει δουλειά, ώστε να μεγαλώσει το παιδί που περιμένει.

• Η ταινία βασίζεται στο μυθιστόρημα «Η τιμή και το χρήμα» του Κωνσταντίνου Θεοτόκη.

• Η ταινία κέρδισε 7 βραβεία στα Κρατικά Βραβεία ΥΠΠΟ: Ταινίας, Σεναρίου, Α’ Γυναικείου Ρόλου, Μουσικής, Φωτογραφίας, Ενδυματολογίας και Μακιγιάζ.

**8.00 μ.μ. | ΔΙΑΒΑΣΗ / Crossing**

2018 | Ελλάδα | 5’

Σκηνοθεσία: Νίκος Μαθιός

Μια νέα γυναίκα απολαμβάνει έναν ευχάριστο περίπατο στη φύση. Ή όχι;

**ΔΩΜΑΤΙΟ / Room**

2018 | Ελλάδα | 7’

Σκηνοθεσία: Κωνσταντίνος Κατσιάμπουλας

Μια γυναίκα προσπαθεί να τακτοποιήσει το χάος στο δωμάτιό της.

**ΜΥΓΕΣ ΤΟΥ ΧΕΙΜΩΝΑ / Winter Flies / Vsechno Bude**

2018 | Τσεχία, Σλοβενία, Πολωνία, Σλοβακία, Γαλλία | 85’

Σκηνοθεσία: Olmo Omerzu

Δύο ανήσυχοι έφηβοι ξεκινούν ένα ταξίδι γεμάτο από ευφάνταστες αναποδιές.Ένα κωμικό road-trip για την αθωότητα, τον αυθορμητισμό της νιότης και την ενηλικίωση.

• Βραβείο Καλύτερου Σκηνοθέτη στο Φεστιβάλ του Κάρλοβι Βάρι.Επίσημη πρόταση της Τσεχίας για τα Βραβεία της Ακαδημίας.

**10.00 μ.μ. | YULI**

2018 | Ισπανία, Κούβα, Ηνωμένο Βασίλειο, Γερμανία | 109’

Σκηνοθεσία: Icíar Bollaín

Ο Γιούλι είναι ένα χαρισματικό αγόρι που δεν θέλει να γίνει χορευτής, αλλά με την πίεση του πατέρα του και την καθοδήγηση του καθηγητή του θα εξελιχθεί σε έναν από τους καλύτερους χορευτές της γενιάς του.Ανατρέποντας κάθε ταμπού, θα γίνει ο πρώτος μαύρος χορευτής που θα υποδυθεί τον Ρωμαίο στο Royal Ballet στο Λονδίνο, χτίζοντας για 17 χρόνια, τον μύθο του.

• Βραβείο της Κριτικής Επιτροπής για Καλύτερο Σενάριο (Paul Laverty) στο Φεστιβάλ του Σαν Σεμπαστιάν.

**Π Α Ρ Α Σ Κ Ε Υ Η 30 Ν Ο Ε Μ Β Ρ Ι Ο Υ**

**6.00 μ.μ. | Η ΧΡΥΣΟΜΑΛΛΟΥΣΑ / The Girl with the Golden Hair**

1978 | Ελλάδα | 95’

Σκηνοθεσία: Τώνης Λυκουρέσης

Μια νεαρή και όμορφη γυναίκα, χήρα ενός μετανάστη στη Γερμανία, έρχεται με την κόρη της στη Ζάκυνθο, συνδέεται ερωτικά με τον προοδευτικό δάσκαλο ενός χωριού και τον βοηθά στην αναβίωση ενός λαϊκού θεατρικού δρώμενου.Μετά τις άπειρες δυσκολίες που συναντά, τις προκαταλήψεις και την τοπική μισαλλοδοξία, αναγκάζεται να εγκαταλείψει το νησί.

**8.00 μ.μ. | VERSUS**

2018 | Ελλάδα | 9’

Σκηνοθεσία: Κώστας Τατάρογλου

Όταν ένας άντρας διεκδικεί ένα πενηντάρικο από μια ζητιάνα, κανείς από τους δύο δεν περιμένει τα πράγματα να εξελιχθούν έτσι...

**SULEIMAN MOUNTAIN / Sulayman too**

2017 | Ρωσία, Κιργιστάν | 101’

Σκηνοθεσία: Elizaveta Stishova

O Καράμπας είναι ένας δύσκολος άνθρωπος, μεθάει και παίζει τα λεφτά του στον τζόγο. Όταν η πρώην γυναίκα του θα του τηλεφωνήσει να τον ενημερώσει ότι βρήκε τον προ πολλού χαμένο τους γιο, Ουλούκ, ο Καράμπας βρίσκεται ξαφνικά ανάμεσα στην παλιά και την τωρινή του οικογένεια.

• Βραβείο East of West και FEDEORA Award στην Elizaveta Stishova στο Φεστιβάλ του Κάρλοβι Βάρι.

• Προλογίζει η σκηνοθέτις της ταινίας.

**10.00 μ.μ. | ΑΣΥΛΑ / Asylums**

2018 | Ελλάδα | 8’

Σκηνοθεσία: Νίκος Βαρβάρογλου

Τρεις ιστορίες μιας σύγχρονης Ελλάδας.

**ΜΟΝΗ ΣΤΟ ΓΑΜΟ ΜΟΥ / Alone at my Wedding / Seule à mon Marriage**

2018 | Βέλγιο | 121’

Σκηνοθεσία: Marta Bergman

Η αυθάδης και αστεία Πάμελα, μια νεαρή Ρομά, διαφέρει από τα υπόλοιπα κορίτσια της κοινότητάς της.Χωρισμένη μητέρα η ίδια, ζει με τη γιαγιά της και τη μικρή κόρη της σε μια μικρή καλύβα, όπου οι τρεις τους μοιράζονται ένα κρεβάτι.Πασχίζοντας να πετύχει τους στόχους της, η Πάμελα θα ξεκινήσει ένα ταξίδι προς το άγνωστο ξεφεύγοντας από τις παραδόσεις που την πνίγουν.Θα κατορθώσει απεγνωσμένα έτσι να κάνει το καλύτερο για την κόρη της.

**Σ Α Β Β Α Τ Ο 1 Δ Ε Κ Ε Μ Β Ρ Ι Ο Υ**

**4.00 μ.μ. | Η ΦΩΤΟΓΡΑΦΙΑ / La Photo**

1986 | Γαλλία | 110’

Σκηνοθεσία: Νίκος Παπατάκης

Ο Ηλίας ένας νεαρός γουναράς από την Καστοριά, κουρασμένος από τις ταλαιπωρίες που τον υποβάλει το δικτατορικό καθεστώς, φεύγει από την Καστοριά και πηγαίνει στο Παρίσι για να βρει δουλειά στην επιχείρηση ενός μακρινού συγγενή του, του Γεράσιμου, που ζει εκεί από το 1950.Με τη φωτογραφία μιας σταρ, την οποία παρουσιάζει ως αδελφή του, ο άνεργος μετανάστης καταφέρνει να χειραγωγήσει τον θείο του και να τον κάνει να πιστέψει έναν πιθανό γάμο του στην Ελλάδα.Μια αλληγορική ιστορία με τη μορφή σύγχρονης τραγωδίας, γύρω από τις «παρεξηγήσεις» και τις απάτες της σύγχρονης Ελληνικής Ιστορίας.

• Το φιλμ αποτέλεσε επίσημη συμμετοχή στο Φεστιβάλ Κινηματογράφου Θεσσαλονίκης (1986) αλλά και στο Δεκαπενθήμερο των Σκηνοθετών του Φεστιβάλ Κανών (1987).

**6.00 μ.μ. | BEE…MY EYES**

2018 | Ελλάδα | 10’

Σκηνοθεσία: Κώστας Λένης

Όταν ένας μελισσοκόμος βοηθά μια τυφλή…

**JUMPMAN / Podbrosy**

2018 | Ρωσία, Ιρλανδία, Λιθουανία, Γαλλία | 90’

Σκηνοθεσία: Ivan I. Tverdovsky

Ο έφηβος Ντένις εγκαταλείφθηκε από τη μητέρα του, όταν ήταν παιδί και τώρα ζει σε ορφανοτροφείο.Πάσχει από εκ γενετής αναλγησία, μια ασθένεια η οποία κάνει αδύνατο για αυτόν να αισθανθεί πόνο.Τώρα η μητέρα του Οκσάνα, επιστρέφει για να τον διεκδικήσει, αλλά όταν ο διευθυντής του ορφανοτροφείου δεν θα τον αφήσει να φύγει, διότι δεν την εμπιστεύεται, οι δυο τους καταστρώνουν ένα σχέδιο διαφυγής.

• Ειδική Μνεία της Επιτροπής στο Φεστιβάλ Κινηματογράφου του Κάρλοβι Βάρι 2018.

**8.00 μ.μ. | ΤΟ ΟΠΛΟ / The Gun**

2018 | Ελλάδα | 5’

Σκηνοθεσία: Παναγιώτης Γλυνός

Ένας λοχαγός διατάζει τους στρατιώτες του να εκτελέσουν μια αποστολή που θα τους κάνει πιο σκληρούς.

**ΤΕΛΟΣ ΕΠΟΧΗΣ**

2018 | Ελλάδα | 6’

Σκηνοθεσία: Αλέξης Μαγιάρ Αγγελόπουλος

Ο Οδυσσέας έρχεται αντιμέτωπος με τους γονείς του μέσα σε ένα οικογενειακό περιβάλλον που βρίσκεται στα όρια της κατάρρευσης.

**ΑΓΑΠΗ / Agape**

2017 | Κροατία | 87’

Σκηνοθεσία: Branko Schmidt

Ο Μίραν, είναι ένας αντισυμβατικός ιερέας, που προετοιμάζει παιδιά για το μυστήριο του Χρίσματος.Ο Γκόραν, όντας ορφανός, απολαμβάνει την αποκλειστικότητα και την προσοχή που του δείχνει ο ιερέας.Όταν όμως ένα νέο αγόρι θα μετακομίσει στην γειτονιά και θα γίνει ο νέος αγαπημένος του μαθητής, ο Γκόραν μη μπορώντας να ελέγξει τη ζήλια του, θα αποκαλύψει ότι διατηρεί ερωτικές σχέσεις με τον Μίραν, γεγονός που θα οδηγήσει σε απρόβλεπτες συνέπειες.

**10.00 μ.μ. | Ο ΤΕΛΕΥΤΑΙΟΣ ΠΕΙΡΑΣΜΟΣ / The Last Temptation of Christ**

1988 | Καναδάς, ΗΠΑ | 164’

Σκηνοθεσία: Martin Scorsese

Η αμφιλεγόμενη ταινία του Martin Scorsese που μας παρουσιάζει έναν εξαιρετικά ανθρώπινο Χριστό, που παλεύει ανάμεσα στην θεϊκή και την θνητή του υπόσταση, αντιμετωπίζοντας, όπως κάθε θνητός άνθρωπος, πλήθος πειρασμών και αδυναμιών.

• Bασισμένη στο ομώνυμο μυθιστόρημα του Νίκου Καζαντζάκη.

• Προλογίζει ο Νίκος Μαθιουδάκης (Δρ. Υφογλωσσολογίας, ειδικός μελετητής του Ν. Καζαντζάκη)

**Κ Υ Ρ Ι Α Κ Η 2 Δ Ε Κ Ε Μ Β Ρ Ι Ο Υ**

**4.15 μ.μ. | ΚΡΥΣΤΑΛΛΙΝΕΣ ΝΥΧΤΕΣ / Crystal Nights**

1992 | Ελλάδα, Γαλλία, Ελβετία | 138’

Σκηνοθεσία: Τώνια Μαρκετάκη

Μια Γερμανίδα, μια σύγχρονη μάγισσα, ερωτεύεται έναν Εβραίο.Όταν εκείνος προσπαθεί να ξεφύγει από την κυριαρχία της, αυτή αυτοκτονεί, για να επανέλθει στη ζωή μέσα στο σώμα ενός νεαρού κοριτσιού.

• Η ταινία κέρδισε 2 βραβεία στο Διεθνές Φεστιβάλ Κινηματογράφου Θεσσαλονίκης: Α’ Γυναικείου Ρόλου και Ενδυματολογίας.

**7.00 μ.μ. | ΤΟ ΦΙΛΙ / The Kiss**

2018 | Ελλάδα | 14’

Σκηνοθεσία: Γιώργος Λεοντακιανάκος

Η δυναμική Δέσποινα, προσκαλεί σπίτι της τον πρώην της με αφορμή τα γενέθλιά του.Εκείνος ελπίζει ότι η πρόσκλησή της θα οδηγήσει στην επανένωσή τους.

**Η ΤΕΧΝΗ ΚΑΤΑΣΤΡΕΦΕΙ / Back Held Hands**

2017 | Ελλάδα | 120’

Σκηνοθεσία: Νίκος Κορνήλιος

Ένας διάσημος ηθοποιός του θεάτρου, μετά από έμφραγμα, καλεί κοντά του τις δύο κόρες του από το Βέλγιο και τη Γαλλία.Προσπαθώντας να τις κρατήσει δίπλα του, τους προτείνει να ανεβάσουν μαζί έναν “Μάκβεθ για τρεις”.Στη διάρκεια των προβών αποκαλύπτονται σκληρές αλήθειες για το παρελθόν, πικρίες και θυμοί απέναντι σε ένα πατέρα απόντα, δοσμένο ολοκληρωτικά στην τέχνη του.Εκείνος προκαλεί τις ηθοποιούς-κόρες του να χρησιμοποιήσουν το τραυματικό παρελθόν στην ερμηνεία των ρόλων τους.

• Συμμετοχή στο 58Ο Φεστιβάλ Κινηματογράφου Θεσσαλονίκης.

• Προλογίζει ο σκηνοθέτης της ταινίας.

**10.00 μ.μ. | LES ESTIVANTS / The Summer House**

2018 | Ιταλία, Γαλλία | 127’

Σκηνοθεσία: Valeria Bruni Tedeschi

Η Άννα, μια πρόσφατα διαζευγμένη σκηνοθέτις, πηγαίνει με την κόρη της σε μια μεγάλη και όμορφη έπαυλη στη Γαλλική Ριβιέρα για μερικές μέρες στις διακοπές τους.Ανάμεσα στην οικογένειά της, τους φίλους και τους υπαλλήλους της, η Άννα θα πρέπει να διαχειριστεί τον χωρισμό της, αλλά και τη συγγραφή της νέας της ταινίας. Δεν θα είναι όμως εύκολο…

**Δ Ε Υ Τ Ε Ρ Α 3 Δ Ε Κ Ε Μ Β Ρ Ι Ο Υ**

**5.30 μ.μ. | Η ΔΙΠΛΗ ΖΩΗ ΤΗΣ ΒΕΡΟΝΙΚΑ / La double vie de Véronique**

1991 | Γαλλία, Πολωνία, Νορβηγία | 98’

Σκηνοθεσία: Krzysztof Kieslowski

Η Βερόνικα ζει στην Πολωνία, η Βερονίκ στο Παρίσι. Δύο γυναίκες που μοιάζουν σαν δυο σταγόνες νερό και τις συνδέει ένας δεσμός σχεδόν μεταφυσικός.Η μία αγνοεί την ύπαρξη της άλλης, ωστόσο οι ζωές τους αλληλοσυνδέονται και ακολουθούν αμήχανα μια παράλληλη πορεία.Μοιράζονται τα ίδια φυσικά και πνευματικά χαρακτηριστικά, το ίδιο πάθος για τη μουσική, ακόμα και το ίδιο πρόβλημα υγείας.Η κατάρρευση της Βερόνικα κατά τη διάρκεια ενός κονσέρτου στην Κρακοβία θα επηρεάσει ριζικά τη ζωή της Βερονίκ.

• Η ταινία ήταν υποψήφια για Χρυσή Σφαίρα, ενώ στο Φεστιβάλ των Κανών το 1991 τιμήθηκε με το Βραβείο Ερμηνείας για την Irène Jacob και με το Βραβείο FIPRESCI.

**7.30 μ.μ. | AFTER DARK**

2017 | Ελλάδα | 19’

Σκηνοθεσία: Κωνσταντίνος Γουργιώτης, Γιώργος Λεοντακιανάκος

Μία 27χρονη φοιτήτρια παραγγέλνει από το ίντερνετ έναν καμβά. Μόλις τον παραλαμβάνει, ανεξήγητα φαινόμενα αρχίζουν να συμβαίνουν.

**ΠΑΥΣΗ / Pause**

2018 | Ελλάδα, Κύπρος | 96’

Σκηνοθεσία: Τώνια Μισιαλή

Σε μια απεγνωσμένη προσπάθεια να δραπετεύσει από τη μιζέρια ενός γάμου χωρίς έρωτα, η Ελπίδα καταφεύγει σε έναν κόσμο εκδικητικής βίας προς τον καταπιεστικό σύζυγό της.Όταν ένας νεαρός μπογιατζής έρχεται για να βάψει την πολυκατοικία όπου διαμένει, βρίσκει τον εαυτό της αντιμέτωπο με τις άσβεστες επιθυμίες της.Σύντομα, φαντασία και πραγματικότητα συγχέονται.

• Βραβείο FIPRSESCI στο 59Ο Φεστιβάλ Κινηματογράφου Θεσσαλονίκης.

• Προλογίζουν η σκηνοθέτις και συντελεστές της ταινίας.

**10.00 μ.μ. | ΜΙΑ ΙΣΤΟΡΙΑ ΧΩΡΙΣ ΟΝΟΜΑ / Una storia senza nome**

2018 | Ιταλία, Γαλλία | 110’

Σκηνοθεσία: Roberto Andò

Η Βαλέρια εργάζεται ως γραμματέας για έναν παραγωγό ταινιών, ενώ παράλληλα γράφει και ως “αόρατη συγγραφέας” ένα σενάριο για έναν “επιτυχημένο” σεναριογράφο. Μια μέρα την προσεγγίζει ένας μυστηριώδης συνταξιούχος αστυνομικός που της αφηγείται την ιστορία ενός εγκλήματος. Αλλά το σενάριο αποδεικνύεται επικίνδυνο: η ‘Ιστορία χωρίς όνομα’ αφορά στη μυστηριώδη κλοπή από τη μαφία ενός διάσημου πίνακα του Καραβάτζιο, στο Παλέρμο, το 1969.

**Τ Ρ Ι Τ Η 4 Δ Ε Κ Ε Μ Β Ρ Ι Ο Υ**

**5.30 μ.μ. | Ο ΙΣΟΡΡΟΠΙΣΤΗΣ / Les équilibristes**

1992 | Γαλλία | 120’

Σκηνοθεσία: Νίκος Παπατάκης

Ιδιαίτερο και αποκαλυπτικό πορτραίτο του συγγραφέα, ποιητή και λάτρη του τσίρκου («γιατί εκεί κινδυνεύεις πραγματικά να σκοτωθείς» όπως έλεγε ο ίδιος) Ζαν Ζενέ κατά την ελάχιστα παραγωγική (συγγραφικά) περίοδο της ζωής του, όπου χρησιμοποιούσε την τέχνη και φιλοσοφία του για να οδηγεί στον περφεξιονισμό τους εραστές του.Συγκεκριμένα το φιλμ εστιάζει στην εφήμερη και πολυτάραχη σχέση του με τον Άραβα Αμπνταλά, ο οποίος λίγο καιρό μετά τον χωρισμό του με τον Ζενέ έθεσε τέλος στη ζωή του, αφού δεν άντεξε την απόρριψη του μέντορα και εραστή του.

• Το φιλμ αποτέλεσε επίσημη συμμετοχή στο Φεστιβάλ Κινηματογράφου της Βενετίας (1991).

**8.00 μ.μ. | Η ΕΥΓΕΝΙΚΗ ΑΔΙΑΦΟΡΙΑ ΤΟΥ ΚΟΣΜΟΥ / The Gentle Indifference of the World / Laskovoe Bezrazlichie Mira**

2018 | Καζακστάν, Γαλλία | 100’

Σκηνοθεσία: Adilkhan Yerzhanov

Ύστερα από τον θάνατο του πατέρα της, η Σαλτανάτ πρέπει να ξεπληρώσει το οικογενειακό χρέος και να σώσει τη μητέρα της από τη φυλάκιση.Με τη βοήθεια του πιστού θαυμαστή και παιδικού φίλου της, πηγαίνει στην πόλη, όπου πρόκειται να πουληθεί από τον θείο της σε έναν φερέγγυο γαμπρό.Αλλά η ηθική αυτή, αναγκαστική συγκατάβαση, δεν είναι αρκετή και η Σαλτανάτ και ο πιστός της φίλος θα οδηγηθούν όλο και περισσότερο στην απόγνωση. Μια επική ιστορία αγνής αγάπης, σε έναν κόσμο που έχει εμμονή με τον πλούτο και την εξουσία.

• Η ταινία επιλέχθηκε στην κατηγορία “Ένα Κάποιο Βλέμμα” στο Φεστιβάλ των Κανών.

**10.00 μ.μ. | Η ΔΙΚΗ / Process / The Trial**

2018 | Ολλανδία | 125’

Σκηνοθεσία: Sergey Loznitsa

Στη Μόσχα της Σοβιετικής Ένωσης το 1930, η σοβιετική κυβέρνηση παραπέμπει μια κορυφαία ομάδα οικονομολόγων και μηχανικών σε δίκη, με την κατηγορία πως σχεδίαζαν πραξικόπημα.Οι κατηγορίες είναι επινοημένες και η τιμωρία, αν καταδικαστούν, είναι θάνατος. Το ντοκιμαντέρ του Sergey Loznitsa ανασύρει ιστορικά επίκαιρα για να παρουσιάσει μια από τις πρώτες δίκες που ενορχήστρωσε ο Stalin, στην οποία εισαγγελείς, μάρτυρες, κατηγορούμενοι και δικαστές ψεύδονται στο κοινό, τον κόσμο και τον ίδιο τους τον εαυτό.

**Τ Ε Τ Α Ρ Τ Η 5 Δ Ε Κ Ε Μ Β Ρ Ι Ο Υ**

**5.00 μ.μ. | ΟΙ ΔΡΟΜΟΙ ΤΗΣ ΑΓΑΠΗΣ ΕΙΝΑΙ ΝΥΧΤΕΡΙΝΟΙ / Love Wanders in the Night**

1981 | Ελλάδα | 90’

Σκηνοθεσία: Φρίντα Λιάππα

Η Ειρήνη και η Στέλλα είναι δύο μεγαλοκοπέλες και αδελφές, οι οποίες μεγάλωσαν στην επαρχία και τώρα ζουν στην Αθήνα.Μένουν σε ένα διαμέρισμα που βλέπει σε θερινό κινηματογράφο.Είναι ακόμα παρθένες και εξαρτημένες η μία από την άλλη.Ο μοναδικός τους συγγενής, ο ξάδελφός τους Στέφανος, με τον οποίο ήταν και οι δύο ερωτευμένες, λείπει χρόνια στο Παρίσι.Όταν γυρίζει και τις επισκέπτεται, η μεταξύ τους ισορροπία διαταράσσεται.

• Η ταινία κέρδισε 4 βραβεία στο Φεστιβάλ Κινηματογράφου Θεσσαλονίκης: Πρωτοεμφανιζόμενου Σκηνοθέτη, Α’ Γυναικείου Ρόλου, Φωτογραφίας και Μοντάζ. Κέρδισε, επίσης, το βραβείο Καλύτερης Ταινίας της Πανελλήνιας Ένωσης Κριτικών Κινηματογράφου.

**Τ Ε Λ Ε Τ Η Λ Η Ξ Η Σ**

**9.00 μ.μ. | AYKA**

2018 | Ρωσία, Καζακστάν, Γερμανία, Πολωνία, Κίνα | 100’

Σκηνοθεσία: Sergey Dvortsevoy

Η Άικα έχει μόλις γεννήσει.Δεν διαθέτει οικονομική δυνατότητα για να μεγαλώσει το παιδί της.Δεν έχει δουλειά, έχει μόνο χρέη, δεν έχει καν δικό της μέρος να μείνει.Αλλά δεν υπάρχει και τρόπος να καταπνίξει τα φυσικά ένστικτά της.

• Υποψήφια για το Χρυσό Φοίνικα στο Φεστιβάλ Κανών 2018, Βραβείο Καλύτερης Ηθοποιού στην Samal Yeslyamova.

***Της προβολής θα προηγηθεί η βράβευση των ταινιών του Διαγωνιστικού***

***Τμήματος, και των τιμώμενων προσώπων του 31ου Πανοράματος.***

**ΚΙΝΗΜΑΤΟΓΡΑΦΟΙ**

**ΤΡΙΑΝΟΝ**

Κοδριγκτώνος 21 & Πατησίων 101

(Μετρό Βικτώρια)

Τηλ: 210-8215469

**INTEAΛ**

Πανεπιστημίου 46

(σταθμός ΜΕΤΡΟ: Πανεπιστήμιο)

Τηλ.: 210-3826720

**ΕΙΣΙΤΗΡΙΑ**

Τιμή εισιτηρίου (ανά προβολή): **5€** | Κάρτα Διαρκείας 5 προβολών: **15€**

Κάρτα Διαρκείας 10 προβολών: **30€**

Δωρεάν εισιτήρια για ανέργους και ΑμεΑ

Όπως κάθε χρόνο, το 31ο Πανόραμα προσφέρει για κάθε προβολή, 10 δωρεάν εισιτήρια, τα οποία οι ενδιαφερόμενοι θα προμηθεύονται από τα ταμεία των κινηματογράφων, 45 λεπτά πριν την έναρξη της προβολής, με σειρά προσέλευσης, μέχρι και εξαντλήσεώς τους. Για την ελεύθερη είσοδο, είναι απαραίτητη η φυσική παρουσία του ενδιαφερομένου (και όχι δι’ αντιπροσώπου), η επίδειξη της επικυρωμένης και σε ισχύ κάρτα ανεργίας ή ΑμεΑ, καθώς και η αστυνομική ταυτότητά του.

Τα εισιτήρια ανά προβολή και τα δωρεάν εισιτήρια ανέργων/ΑμεΑ

δεν ισχύουν για τις προβολές Έναρξης και Λήξης.